Viktor Yushchenko

Andriyovych Yushchenko (Bhâsa Ukraina: Віктор Андрійович Ющенкоⓘ Viktor Andrijovyč Juščenko) (lahèr 23 Fèbruwari 1954) panèka Presiden Ukraina ka-3, atugas molaè 23 Jânuwari 2005 kantos 25 Fèbruwari 2010. Yushchen lahèr è dhisa sè anyama  Khoruzhivka è Oblast (Ukraina bârâ' dâjâ) sè abetesè kalabân Rusia ḍalem kalowarga ghuru. Salèrana atugas mènangka Perdana Menteri Ukraina dâri taon 1999 kantos 2001. È taon 1993, salèrana dhâddhi gubernur bank sentral bân ongghâ ka jâbadhân perdana menteri sè ètunju' sareng Presiden Leonid Kuchma è taon 1998.

Popularitassa ongghâ polana suksèssa è dâlem ngobâ ekonomi naghârâ dâri posisi hiperinflasi ḍâ' stabilitas. Presiden Kuchma meccat Viktor è taon 2001 polana talèbât kasohor. Molaè jârèya, salèrana ampon mimpin oposisi Ukraina. Mènangka pamimpin koalisi politik Ukraina Kita (Nasha Ukrayina), salèrana panèka calon oposisi è pemilu Ukraina 2004. Komisi Pemèlèyan Pusat Ukraina anyataaghi jhâ' salèrana mennang è pemilu 26 Ḍèsèmber 2004. Sajjeghâ anḍi' jabatan presiden è tangghâl 23 Jânuwari 2005, salèrana èpaambu bi' sabâgiyân bânnya' angghuta kabinet, è antarana Perdana Menteri Yulia Tymoshenko, è tangghâl 8 Sèptember 2005, polana tuduhan korupsi. Yushchenko andi' ana' binè' tello' bân ana' lakè' duwâ'.

 Pemilu Parlemen bân Pemilu Presiden 
Protes è bâbâna korupsi sè sajèn bennya', pemilu sè acampor kalabân jhuwâl bellih sowara bân intimidasi, bân aprotès pemilu presiden langsung ampon dhâddhi bernah è kaoḍi'ân politik è Ukraina. Para demonstran mèlè bernah oranye mènangka bernah resmi kaangghuy alambangaghi sokongan ḍâ' oposisi Viktor Yushchenko è bâkto kampanye presiden. Revolusi Oranye serrèng èsebbhut Revolusi Kastanye, sala sèttong jenis ka'-bhungka'an sè bânnya' tombu è ibukota Ukraina, panèka anyama Kiev.

Lebbi ḍâri 20 calon, è antarana Perdana Menteri Viktor Yanukovych bân tokoh oposisi Viktor Yushchenko, arebbhu' korsèh presiden è pemilu 30 Oktober 2004. Parbhidhâân kaduwâ'na korang dâri sèttong persen antara duwâ' calon otama sè mamaksa kaduwâ'na kaangghuy maso' ka poterran kapeng ḍuwâ'. Pèlèyan kaduwâ', sè èlaksanaaghi è tangghâl 21 Novèmber 2004, ngasèlaghi kamennanganna Viktor Yanukovych, kalabân 49,58% sowara èbhândhingaghi 46,57% kaanghuy Viktor Yushchenko.

Viktor Yushchenko langsung nuduh hasèl bitongan sowarah sè è umummaghi sareng Komisi Pemilihan Nasional èsebbhut mènangka penipuan bân nyoro para pendukungnga kaangghuy ngalakonè demonstrasi massal sè alabân Yanukovych. Para pangamat dâlem negri bân internasional ngèbâ sentimen panèka. Yanukovych ètuduh aghâdhui cara apa bhâi sè bisah kaangghuy mennang è pemilu. Akhèrra Ukraina terjun dâlem krisis politik.

 Sombher